Fieya Julia

Nur Syafiyah Sejali atau lebih dikenali sebagai Fieya Julia (lahir 11 Oktober 1999) merupakan seorang penyanyi wanita Malaysia. Nama Julia diambil sempena nama arwah ibu beliau. Beliau terkenal dengan single pertamanya, "Perasaanku" yang menjadi lagu tema drama Semua Salahku di TV3. Pada tahun 2019, beliau merupakan salah seorang peserta Big Stage musim kedua.

Kehidupan awal 
Fieya dilahirkan dan dibesarkan di Kuching, Sarawak dan merupakan anak bongsu daripada tiga beradik. Ibunya meninggal dunia pada 2004 akibat barah ketika Fieya baru berusia 5 tahun, manakala bapanya merupakan seorang pesara tentera.

Kerjaya 
Fieya mula menyanyi pada usia 11 tahun dan pernah menyertai Bintang Kecil RTM Peringkat Negeri Sarawak pada 2010.  Bakat Fieya mula digilap dengan memuat naik video nyanyian semula artis popular di YouTube sejak 2012. Video nyanyian semula beliau mendapat tontonan lebih 300,000 di YouTube. Pada pertengahan Mei 2018, Fieya dilamar untuk bernaung di bawah pengurusan Aries Music.

Big Stage (musim 2) 

Pada tahun 2019, Fieya Julia telah terpilih sebagai peserta Big Stage 2 yang menampilkan peserta yang hebat dari dalam negara mahupun di luar negara termasuk Irfan Haris, Syada Amzah, Kucaimars, Aziz Harun, Han Byul, Chaleeda dan ramai lagi. Fieya bersama-sama dengan Kucaimars gagal mara ke pentas akhir dan tersingkir di konsert minggu ketujuh, berikut ialah senarai persembahan beliau dalam Big Stage:

Kehidupan peribadi
Pada Ogos 2021, beliau tampil mengenakan tudung sambil mengatakan "penat dengan hidup sebelum ini". Beliau mengakui dirinya menjadi lebih tenang selepas mengenakan hijab.

Diskografi

Single 
Penampilan solo

Penampilan bersama penyanyi lain

Rujukan

Pautan luar 
 
 
 
 Saluran Fieya Julia di YouTube

Kelahiran 1999 
Orang hidup
Penyanyi wanita Malaysia	
Orang dari Sarawak
Orang Malaysia berketurunan Melayu
Muslim Malaysia
Penyanyi berbahasa Melayu
Peserta Big Stage